Σιδηροδρομικός σταθμός Αφιδνών

Ο Σιδηροδρομικός Σταθμός Αφιδνών είναι σταθμός του Προαστιακού Σιδηρόδρομου της Αθήνας και του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά - Πλατέος, στην χιλιομετρική θέση 40,086 από τον Σιδηροδρομικό Σταθμό Λιμένα Πειραιά και στην χιλιομετρική θέση 39,990 από τον νέο Σιδηροδρομικό Σταθμό Πειραιά.

Εγκαινιάστηκε στις 8 Μαρτίου 1904 και οφείλει την ονομασία του στην κοινότητα που εξυπηρετεί, τις Αφίδνες. Βρίσκεται εκτός του οικισμού των Αφιδνών, σε περιοχή όπου την εποχή κατασκευής του σταθμού δεν υπήρχε οικισμός. Μετέπειτα δημιουργήθηκε γύρω από τον σταθμό ο οικισμός που ονομάστηκε Σταθμός Αφιδνών. Ο σταθμός διαθέτει δύο πλευρικές αποβάθρες και βοηθητικές εγκαταστάσεις.

Ο σταθμός Αφιδνών ήταν αρχικά γνωστός με το όνομα Κιούρκα, που προέρχεται από την κοινή ονομασία των Αφιδνών. Η μετονομασία του στο σημερινό του όνομα έγινε σε άγνωστη ημερομηνία.

Πορεία του πληθυσμού:
Έτος196119711981199120012011Πληθ.13879138189345293«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10806 (σελ. 332 του pdf)

Ο ομώνυμος οικισμός
Ο Σταθμός Αφιδνών απογραφόταν από το 1961 μέχρι το 2011 ως ξεχωριστός οικισμός των Αφιδνών στη Βορειοανατολική Αττική. Βρίσκεται σε απόσταση μόλις 2 χλμ. Ν.-ΝΔ. από αυτές και 31 χλμ. Β.-ΒΑ. το κέντρο της Αθήνας ενώ στην ανατολική άκρη του περνάει ο Αυτοκινητόδρομος 1  Αθηνα - Θεσσαλονίκη - Εύζωνοι. Είναι κτισμένος σε υψόμετρο 290 μέτρα. 
αριστερά|μικρογραφία
Mέχρι και τις 31 Δεκεμβρίου του 2010 ανήκε στην Κοινότητα Αφιδνών. Την Πρωτοχρονιά του 2011 με βάση το Πρόγραμμα Καλλικράτης συστάθηκε ο νέος διευρυμένος Δήμος Ωρωπού ο οποίος συμπεριέλαβε στα όριά του και την Κοινότητα Αφιδνών οπότε αναγκαστικά και ο Σταθμός Αφιδνών εντάχθηκε εκεί.

Παραπομπές

Αφίδναι
Αφίδναι
Αφίδναι
Αφίδναι
Κατηγορία:Σιδηροδρομικοί σταθμοί στην Αττική
Σταθμός Αφιδνών